Regina Elisabeta, prima apariție oficială majoră, după moartea prințului Philip. Discursul suveranei. .
Regina Elisabeta a Marii Britanii a susținut un discurs în Parlamentul britanic. Regina a vorbit de pe tronul din Camera Lorzilor. Momentul a marcat începutul oficial al unui nou an parlamentar.
Regina Elisabeta a Marii Britanii s-a adresat națiunii. Ea a prezentat prioritățile guvernului în Parlamentul britanic. În discursul de aproape 10 minute, a amintit 30 de legi pe care miniștrii le vor adopta la anul. Noul program include o serie de proiecte preluate din sesiunea anterioară a Parlamentului, încheiată în aprilie."Prioritatea guvernului nostru este să pregătească o redresare națională post-pandemie. Guvernul va proteja sănătatea națiunii, prin continuarea programului de vaccinare. Pacienții vor primi îngrijiri adaptate și de prevenție, mai aproape de case“, a transmis Regina Elisabeta.Și pentru că a fost primul eveniment oficial al reginei de la moartea Prințului Philip, apariția ei nu putut trece neobservată. Regina a fost îmbrăcată cu un costum în nuanțe lila și a purtat câteva bijuterii impresionante, printre care un safir vechi de mai bine de 800 de ani.Uite ce a avut de spus unul dintre experții regali despre ținuta Reginei. "Lila-ul este una dintre culorile în tendințe, dar, în același timp, este una dintre culorile de doliu din cutuma regală. Este una dintre combinațiile de violet și mov-închis. Deci a avut și semnificația aceasta. Dar ea se decide în funcție de vreme, de comoditate și de ceea ce are la dispoziție“, explică Alastair Bruce, expert regal.